DIHOSKAN OLEH DAVID ATTENBOROUGH
Antara haiwan paling mengagumkan yang pernah wujud,
dan yang paling terkenal, tentulah dinosaur.
Tyrannosaurus rex.
Haiwan yang dapat mencetuskan imaginasi kita.
Ia haiwan jenis apa?
Bagaimana rupanya? Bagaimana ia hidup?
Kini, kajian saintifik menjawab semua persoalan itu.
Bukan tentang T. rex saja,
malah spesies lain yang turut hidup bersamanya.
Teknologi pengimejan terkini membolehkan kami mencipta semula haiwan ini.
Bumi, 66 juta tahun lalu.
Langit dipenuhi dinosaur berterbangan.
Dalam laut, reptilia gergasi mengawasi dasar.
Di darat pula, setiap jenis dinosaur
bergelut untuk meneruskan hidup.
Kini, kita tahu banyak perkara tentang dunia yang dikuasai dinosaur.
Inilah kisah tentangnya.
Air Tawar
Selama berjuta-juta tahun, daratan di Bumi
telah terbentuk oleh air.
Sungai yang mengalir di sini masih membentuk ngarai besar ini.
Tempat sebegini menjadi habitat reptilia terbang.
Pterosaur.
Sayapnya dapat mencecah dari jari sehingga tumit.
Ia boleh terbang sejauh beratus-ratus batu dalam sehari.
Setiap malam,
ia datang ke ngarai ini dalam bilangan banyak untuk bertenggek di belebas sempit.
Lebih banyak, lebih selamat.
Lagipun, tak banyak pemangsa darat yang datang ke sini.
Kecuali yang ini.
Ia sejenis dinosaur. Velociraptor.
Badannya hangat disebabkan bulu, tapi ia tak boleh terbang.
Walaupun begitu, ia amat lincah.
Ia perlu jadi lincah.
Satu salah langkah, boleh memudaratkan.
Pterosaur agak aktif.
Ia akan terbang sebaik saja mengesan bahaya.
Jika Velociraptor mahu tangkap makanan, ia perlu menyelinap tanpa disedari.
Badannya yang ringan dan lengan yang berbulu membolehkannya
mengawal pendaratan.
Ekornya yang lebar pula membantu menyeimbangkannya.
Pterosaur yang bertenggek
di pinggir belebas ialah sasaran paling mudah.
Bunyi deras air terjun menenggelamkan bunyi batu terjatuh.
Velociraptors betina naik ke tempat tinggi.
Manakala dua ekor jantan turun ke tempat rendah.
Beberapa ekor pterosaur agak dekat untuk ditangkap.
Ia berjaya tangkap seekor, tapi kini seluruh koloni sedar kehadirannya.
Dalam kekecohan, mangsanya terlepas dari belebas.
Velociraptors betina menggunakan ekor berbulunya.
Akhirnya, ia dapat makanannya.
Velociraptors jantan dibiarkan berlawan dengan pterosaur.
Air tawar digunakan di seluruh planet ini.
Suhu global sangat tinggi.
Ribut kencang dan hujan lebat sering melanda.
Kebanyakan kawasan di Amerika Utara dilitupi hutan tebal dan kaya sumber.
Di sini, ada dinosaur pemakan tumbuhan terbesar yang pernah wujud.
Sebagai balasan, ia menjadi buruan pemangsa paling ganas.
Tyrannosaurus rex.
T. rex jantan dewasa ini baru saja bunuh seekor Triceratops.
Akibatnya, ia tercedera.
T. rex mampu memburu herbivor besar…
tapi kebanyakan daripadanya miliki senjata pertahanan yang berat.
Badannya berparut akibat berdekad-dekad bertarung dengan mangsa "berperisai."
Malah, hujung ekornya telah cedera akibat satu pertarungan.
Luka kecederaan baharu ini lebih serius.
Pada umur tua sebegini, ia boleh mendapat jangkitan.
Air sungai dapat membantu membersihkan lukanya.
Ia berpeluang untuk bertarung sehari lagi.
Tapi hari itu tiba lebih cepat daripada dijangka.
Satu lagi T. rex.
Pendatang asing.
Tapi bau pendatang baharu ini berbeza.
Ia betina.
Lebih muda dan kecil.
Tapi, mungkin juga ia pesaing.
Namun, T. rex jantan ini menunjukkan ia tidak berminat untuk berlawan.
Ia lebih rela mengawan.
Si betina seperti bersetuju.
Bahagian muka tyrannosaur amat sensitif dengan sentuhan
jadi, ia pun bergesel.
Saiz jantan yang besar serta parutnya ialah bukti ia pemandiri.
Mungkin pada pandangan si betina, ia menjadikan si jantan pasangan menarik.
Jadi, ia kekal bersama.
Selama beberapa minggu akan datang, kedua-duanya kerap mengawan.
Akhirnya, ia mengeluarkan 15 biji telur.
Ini memberi jaminan kewujudan generasi seterusnya.
Habitat yang bergantung kepada air tawar boleh berubah dengan cepat dan radikal.
Di sebahagian Asia Tengah,
hujan bermusim yang lebat memenuhi sungai sehingga akhirnya,
air melimpah dari tebing.
Dataran sekeliling pun banjir.
Terdapat satu dinosaur paling menakjubkan yang meredah air itu.
Deinocheirus.
Ia lebih tinggi daripada T. rex.
Muncung berparuhnya yang besar amat berguna
untuk mendapatkan tumbuhan air.
Si jantan ini kuat makan
kerana tiada banyak makanan semasa musim kemarau yang panjang.
Tumbuhan air ada banyak khasiat.
Kukunya yang besar dan melengkung sepanjang 20.32 sentimeter ini
membolehkannya mengorek sehingga ke dasar.
Ia juga merupakan sumber makanan bagi hidupan lebih kecil.
Lalat yang memakan darah, yang mengerumuni bulunya.
Ia menjengkelkan dan juga menyakitkan.
Walaupun ia boleh garu menggunakan kuku besarnya…
kadangkala, ada juga bahagian yang tak dapat dicapai.
Untuk menggaru bahagian itu, ia perlukan bantuan.
Pokok mati. Mungkin boleh membantu.
Leganya.
Kini, ia boleh sambung makan.
Tapi, makanan yang cuma terdiri daripada tumbuhan basah
mempunyai satu akibat yang tak dapat dielakkan.
Makanan yang dinikmati tadi, kini menjadi baja.
Dinosaur sebesar Deinocheirus boleh menghasilkan
lebih 18.14 kilogram najis setiap tahun.
Afrika Selatan.
Di sini pun, hujan tahunan akan mengakibatkan banjir.
Kawasan darat menjadi saliran sempit yang mengelirukan
yang mengalir di antara beberapa pulau kecil.
Kini, kawasan ini menjadi hutan paya.
Ia menarik salah satu haiwan terbang terbesar yang wujud
di Bumi.
Pterosaur gergasi. Quetzalcoatlus.
Ini pterosaur betina.
Sayapnya sepanjang 9.14 meter.
Ia datang ke sini atas satu sebab tertentu.
Pulau kecil yang terbentuk disebabkan air pasang
ialah tempat sesuai untuk ia bertelur.
Quetzalcoatlus memang pakar terbang.
Tapi agak mengejutkan, ia juga amat pakar di daratan.
Setiap sayapnya ditampung oleh satu tulang panjang yang besar
pada jari keempatnya.
Dengan menaikkan sayapnya,
ia boleh berjalan dengan mudah menggunakan keempat-empat kaki.
Ia datang ke sini untuk bersarang.
Ia memilih tanah yang lembap dan berpaya
bagi mengelakkan telur berkulit lembut daripada kering.
Dua telur pertama hanyalah permulaan.
Selama tiga minggu seterusnya, ia akan menjaga sarangnya…
dan mengeluarkan dua telur lagi selang beberapa hari.
Bertelur memerlukan banyak usaha dan tenaga.
Setiap telur adalah besar dan seberat kira-kira satu kilogram.
Akhirnya, ia mengeluarkan 12 biji telur atau lebih sekali gus.
Ia tutup menggunakan tumbuhan untuk melindunginya.
Sekarang, ia perlu makan.
Tentu ada banyak makanan di pulau ini untuk anak-anaknya apabila menetas nanti.
Tapi, di sini tiada makanan yang cukup mengenyangkannya.
Ia perlu pergi memburu di tempat lain…
dan yakin tiada apa akan mengganggu telur-telur yang tersorok itu
sementara ketiadaannya.
Satu lagi Quetzalcoatlus betina yang lebih tua.
Ia pun mencari tempat selamat untuk bertelur.
Makanan di sini mungkin tak mencukupi untuk dua set anak Quetzalcoatlus.
Tapi ada cara untuk selesaikan masalah itu.
Lagipun, telur sangat berkhasiat.
Pemilik sarang sudah kembali.
Si betina yang lebih tua dihalau.
Tapi, sarang si betina yang muda bersepah.
Antara 12 biji telur, cuma tiga yang terselamat.
Kejayaan musim bertelurnya kini terletak pada tiga telur yang belum menetas.
Ia akan melindunginya sebaik mungkin sehingga menetas beberapa bulan lagi.
Tapi selepas itu, anak-anaknya perlu jaga diri sendiri.
Air sungai yang mengalir ke hilir
menghakis kaut beberapa tan pasir dan batu kerikil serta menggerakkan batu besar.
Pasir lebih halus mungkin diangkut sejauh beratus-ratus batu
tapi apabila sungai semakin bercabang, alirannya perlahan.
Akibatnya, ia mula menjatuhkan pasir dan batu kelikir.
Haiwan yang sudah lama tinggal di laut, mula muncul.
Ketam.
Di sesetengah tempat, ada banyak ketam di setiap sudut.
Ini Masiakasaurus.
Betina, sepanjang 182 sentimeter.
Ia mempunyai gigi yang tajam.
Amat berguna untuk menghancurkan mangsa pelik dan banyak kaki.
Walaupun ketam miliki kulit keras, ia tinggi protein.
Rugi jika dibiarkan saja.
Bukan untuk ia saja.
Ia ada tiga ekor anak.
Cuma setinggi 10 sentimeter.
Ia masih belum boleh memakan ketam besar.
Ia masih bergantung kepada sisa makanan ibunya.
Tapi sesetengah anak Masiakasaurus mampu memburu pada usia muda.
Amat menggoda.
Ketam paling kecil boleh ditelan begitu saja.
Malangnya, walaupun kecil, ia laju.
Lebih selamat jika anak-anaknya tak merayau terlalu jauh.
Beelzebufo, kodok gergasi.
Antara katak paling besar yang pernah wujud.
Ia boleh kenyang selama sebulan.
Walaupun pesisir ini mungkin mempunyai banyak makanan,
tempat ini amat berisiko untuk didiami.
Air sungai kini menghampiri laut.
Garam dalam airnya kini dapat dirasai.
Ketika air pasang,
ada haiwan yang datang dari laut terbuka ke saluran ini.
Elasmosaurs.
Ia reptilia yang sukakan laut.
Tapi ada yang datang ke muara untuk mencari makanan dalam air payau.
Kini, berjuta-juta tan endapan yang terbawa ke sini
oleh sungai, akhirnya masuk ke laut.
Air sungai mengambil masa untuk bercampur dengan laut, dan lama-kelamaan,
kedua-dua air mengalir seiringan.
Apa-apa pun,
sekumpulan ikan boleh dapatkan banyak makanan.
Endapan tebal melindungi ikan tak kira sejauh mana jaraknya.
Tapi Elasmosaurs tidak takut untuk menyelam ke dalam air keruh
untuk mengejar mangsanya.
Ikan tak dapat terlepas…
walaupun di permukaan.
Elasmosaurs mengumpul pemberian terakhir dari sungai
sebelum jejaknya hilang dalam laut planet prasejarah ini.
Akan datang dalam Prehistoric Planet,
ikatan antara ibu dan anak teruji
dalam cabaran untuk hidup.
Musuh purba melawan sesama sendiri dan ribut salji yang amat sejuk.
Serta dinosaur berbulu yang menguasai dunia ais.
Bagi melihat sains di sebalik kisah ini,
layari laman web Prehistoric Planet sekarang.
Terjemahan sari kata oleh Hamizah